Α+ΒΕΡΟΝΕΖΕ

=Βερονέζε=

Ο **Πάολο Βερονέζε** (1528 – 1588) ήταν ένας φημισμένος Ιταλός ζωγράφος της Αναγέννησης στην Βενετία. Έγινε γνωστός με το όνομα Βερονέζε (Veronese) εξαιτίας της καταγωγής του από την πόλη της Βερόνας.

Ο Βερονέζε, ο Τιτσιάνο (Titian) και ο Τιντορέττο (Tintoretto) αποτελούν τους κυριότερους εκπροσώπους της Βενετικής Σχολής στη «Χρυσή εποχή» της Βενετίας στο τέλος της Αναγέννησης (16ος αιώνας).

Ο Βερονέζε είναι γνωστός για τις ικανότητά του να χρησιμοποιεί με μαεστρία λαμπρούς χρωματικούς τόνους και για τις πλούσιες διακοσμήσεις τόσο των τοιχογραφιών όσο και των πινάκων που φιλοτέχνησε. Τα πιο διάσημα έργα του είναι περίτεχνες απεικονίσεις σκηνών που χαρακτηρίζονται από έναν πομπώδη χρωματικά, δραματικό, και σχεδόν τελετουργικό, χαρακτήρα, με πολλά αρχιτεκτονικά στοιχεία και πλούσιο διάκοσμο.Οι μεγάλοι του πίνακες Βιβλικών σκηνών, που εκτελέστηκαν για να διακοσμήσουν τις τραπεζαρίες μοναστηριών στην Βερόνα και στη Βενετία, είναι ιδιαίτερα αξιόλογοι.

Παρά το έμφυτο διακοσμητικό του αίσθημα και την προτίμησή του για τα αστραφτερά χρώματα, δεν έμεινε αδιάφορος στη δραματική απεικόνιση ή την ηρωική έκφραση, κύριο παράδειγμα ο "**Άγιος Μηνάς**", που είναι ζωγραφισμένος στο στυλ του Καστάνιο, και ιδιαίτερα ο έξοχος "**Γολγοθάς**" στο Μουσείο του Λούβρου. Εργάστηκε στη βιβλιοθήκη του Αγίου Μάρκου και διακόσμησε το Παλάτσο Ντουκάλε. Άλλα έργα του: "**Η αρπαγή της Ευρώπης**", "**Η οικογένεια του Δαρείου**", "**Το μαρτύριο της Αγίας Ιουστίνης**", "**Άγια Οικογένεια**", "**Αφροδίτη και Άδωνης**", "**Γυναικείο πορτραίτο**", "**Η Σουζάνα στο λουτρό**" κ.ά.

Το 1572 δικάζεται από το Ιεροδικείο της Ιεράς Εξέτασης, για τον πίνακα **//Μυστικός Δείπνος//**, στη μονή των Αγίων Ιωάννη και Παύλου. Χωρίς όμως ποτέ να εισακουστεί. Η μετονομασία του τίτλου σε «Δείπνο στο σπίτι του Λεβί», σύμφωνα με ένα απόσπασμα από το Κατά Λουκά Ευαγγέλιο, διέσωσε ένα σημαντικό έργο, σήμερα στην Ακαδημία της Βενετίας.



//Το Δείπνο στου Λευί// (1573)

**Ο ζωγράφος ξεκίνησε ζωγραφίζοντας τα κτίρια χρημοποιώντας την τεχνική της προοπτικής. Τα σκαλίσματά του είναι καταπληκτικά,** **οι κολόνες είναι Κορινθιακού ρυθμού και το σημείο φυγής δείχνει ακριβώς που είναι τα κτίρια. Ο ζωγράφος τονίζει τη λεπτόμερεια.** **Τα κτίρια πίσω είναι κάτασπρα, γιατί δείχνει ότι είναι μακριά. Τα χρώματα είναι κλασικά και όχι σύγχρονα. Μας δημιουργεί μία αίσθηση** **χαράς, διότι εχει χαρούμενα, ζεστά και έντονα πολύχρωμα χρώματα.** **Φιόρι, Ελένη και Μαρία.**

Άλλους πίνακες του Βερονέζε θα βρεις πατώντας [|εδώ].

Για τον πίνακα " Η Οικογένεια του Δαρείου ενώπιον του Αλεξάνδρου" θα βρεις πληροφορίες [|εδώ].

Εδώ θα δείτε ένα [|βίντεο] με τους πίνακες του Πάολο Βερονέζε που έφτιαξαν η Ελένη, η Φιόρι και η Μαρία.